**ELŐTERJESZTÉS**

**A KÉPVISELŐ-TESTÜLET**

**2019. november 25-i rendes ülésére**

**Előterjesztés**

**Helyi Építési Szabályzat módosításával kapcsolatos**

**kiegészítő kérelemről**

A napirendet tárgyaló ülés dátuma: 2019.11.25.

A napirendet tárgyaló ülés: Képviselő-testület

Az előterjesztést készítette: jegyző

Előterjesztő: Polgármester

A napirendet tárgyaló ülés típusa: nyílt / zárt

A napirendet tárgyaló ülés típusa: rendes / rendkívüli

A határozat elfogadásához szükséges többség típusát: egyszerű / minősített

A szavazás módja: nyílt / titkos

**1.Előzmények**, **különösen az adott tárgykörben hozott korábbi testületi döntések és azok végrehajtásának állása: ---**

**2. Jogszabályi hivatkozások**: -------

**3.Költségkihatások** és egyéb szükséges feltételeket, illetve megteremtésük javasolt forrásai:

*A képviselő-testület által biztosított költségvetési keret*

**4. Tényállás bemutatása:**

A Helyi Építési Szabályzat módosításáról a képviselő-testület 119/2018.(IX.26.) Öh számú határozatával döntött. A testület 6/2019.(I.28.) - 19/2019.(I.28.) Öh. számú határozataival döntött. A képviselő-testület 100/2019.(VI.26.) Öh.számú határozatával a Kasib Mérnöki Iroda Kft-t bízta meg a tervezési feladatokkal.

A tervezési feladatok menetében kérelem érkezett Váradi Sándor kérelmezőtől ( Tanyás mezőgazdasági területen mezőgazdasági haszonállat állatállománylétszámának emelésére) melyet az elmúlt üléseken már többször tárgyalt a képviselő-testület.

A leutóbbi ülésen a képviselő-testület arról döntött, hogy szakmai állásfoglalást kér az kérelemben foglalt állattartásinak az ökológiai környezetére gyakorolt hatásáról és egyéb szabályozási kérdéseiről, illetve elhatározta, hogy egy helyszíni bejárás során személyesen megtekintik, hogy a kérelemben foglalt mértékű állattartási tevékenység környezetére milyen hatás gyakorol.

Az elmúlt hetekben az önkormányzat több oldalról, szakmai, településtervezési és jogi szempontból is megvizsgálta a vonatkozó állattartási szabályokat.

A kérdésben megfogalmazott jogi álláspont alapján a témakör szabályozása nem egyértelmű.

Az egyértelműen látható, hogy az élelmiszerláncról és a hatósági felügyeletről szóló 2008.évi XLVI.törvény 6.§.(6) bekezdése alapján a mezőgazdasági haszonállat tartása önkormányzati rendeletben nem korlátozható.

*Az országos településrendezési és építési követelményekről szóló 253/1997. (XII.20.) Korm. rendelet (a továbbiakban: OTÉK) 36. § (5) bekezdése szerint: „Az állattartó építmények elhelyezésének feltételeit – a közegészségügyi és az állategészségügyi, továbbá a környezetvédelmi követelmények figyelembevételével – a helyi építési szabályzat állapíthatja meg.”*

A helyi építési szabályzatban az elhelyezhető épületek méretéről, oldaltávolságokról és egyéb építési paraméterekről, lehet dönteni a képviselő-testületnek.

A jogi szabályozásból egyértelműen kiderül, hogy az Önkormányzatnak tehát nincs lehetősége korlátozni vagy megtiltani a haszonállat tartást, sem pedig számszerűen meghatározni a tartható állatállomány mértékét.

Fentiek okán a benyújtott lakossági kérelem tekintetében a képviselő-testület nem rendelkezik döntési hatáskörrel.

Telki, 2019. november 22.

Deltai Károly

polgármester

**Határozati javaslat**

**Telki község Önkormányzat**

 **Képviselő-testülete**

**/ 2019. (XI .) határozata**

**Helyi Építési Szabályzat módosításával kapcsolatos**

**kiegészítő kérelmek**

Telki Község Önkormányzat Képviselő-testülete úgy határoz, hogy Váradi Sándor ( 2089 Telki, Rozmaring utca 3. ) lakos kérelméről, - *mely az Má-3-as tanyás gazdálkodású mezőgazdasági területén a tartható mezőgazdasági haszonállat egyedszámának emelésére vonatkozik* – hatáskör hiányában nem tud dönteni. Az élelmiszerláncról és a hatósági felügyeletről szóló 2008.évi XLVI.törvény 6.§. (6) bekezdése alapján a mezőgazdasági haszonállat tartása önkormányzati rendeletben nem korlátozható, így a képviselő-testület nem határozhatja meg a helyi rendeletében a tartható mezőgazdasági haszonállat számát.

A képviselő-testület felhatalmazza a polgármestert, hogy a Helyi Építési Szabályzat felülvizsgálata során a kérje fel a településtervezőt, hogy a mezőgazdasági haszonállat tartás szabályairól szóló hatályos rendelkezéseket vizsgálja felül.

Határidő: azonnal

Felelős: Polgármester